একের পর এক ঋণ কেলেঙ্কারির ঘটনা জনতা ব্যাংককে ধ্বংসের দ্বারপ্রান্তে দাঁড় করিয়েছে। বড় বড় ঋণ কেলেঙ্কারির খবরে ছোট ছোট অনিয়মের খবর যেন নিত্যনৈমিত্তিক ব্যাপারে পরিণত হয়। বৃহৎ এ ঋণ জালিয়াতির রেশ কাটতে না কাটতেই আবারও বৃহৎ ঋণ কেলেঙ্কারির খবর জনসম্মুখে চলে আসে। এ যেন ব্যাংক লুটপাটের মহোৎসব। নিয়ম করে একটি ব্যাংক লুটপাট শেষে আরেকটি শুরু করা। এ ক্ষেত্রে এবার জনতা ব্যাংককেই বেছে নেয়া হয়।